ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጓቲማላ ብውድብ ሕቡራት ሃገራት ንዝድገፍ ኮሚሽን ፀረ-ግዕዝይና ሰጒጋ 8 ጥሪ 2019 ምንጪ ስእሊ, Getty Images መግለጺ ስእሊ, ጓቲማላውያን ኣኽበርቲ ሕጊ፡ ንፕረዚደንት ሞራለስ፡ ኣብ 215 ኣብ ዝነበረ መረፃ ንዘይስሩዕ ነገራት መዊሎም ብምባል ይኸስዎም ጓቲማላ ኣብ ልዕሊ ፕረዚደንት እታ ሃገር ጂሚ ሞራለስ ምርመራ ክገብር ዝፀንሐ ብውድብ ሕቡራት መንግስታት ዝድገፍ ኮሚሽን ፀረ-ግዕዝይና ካብታ ሃገር ንክወፅእ ኣዚዛ። ሚኒስትር ጉዳያት ወፃኢ ጓቲማላ ሳንድራ ጆቬል ከም ዝሓበርኦ፡ እቲ ኮሚሽን ካብታ ሃገር ንክወፅእ 24 ሰዓታት ግዘ ገደብ ተዋሂብዎ ኣሎ። ፕረዚደንት ሞራለስ ኣንፃር ግዕዝይና (ብልሽውና) ምቅላሶም ክቕፅልሉ እዮም ዝበላ እተን ሚኒስትር ጉዳይ ወፃኢ፡ ይኹን'ምበር ብዛዕባ ጉዳይ እቶም ፕረዚደንት ኣብ ዝግበር ምርመራ ግጉይ ርድኢት ነይሩ ኢለን። ቅድሚ ሰለስተ ዓመት ዝተመረፁ ጂሚ ሞራለስ፡ ኣብ መፈለምታ ነቲ ኮሚሽን ይድግፉ ነይሮም። ኣብ ጓቲማላ ዝርከብ ኮሚሽን ፀረ-ግዕዝይና (CICIG)፡ ኣኽበርቲ ሕጊ እታ ሃገር ልዕሊ ደርዘን ዝኾን ጉዳይ ላዕለዎት ሰብ-መዚ ናብ ሕጊ ንክቀርቡ ክሕግዝ ፀኒሑ። ይኹን'ምበር ኣብ ሎሚ በፂሑ፡ ፕረዚደንት ጓቲማላ ጂሚ ሞራለስ ኣካል እቲ ምርምራ ብምዃኖም፡ ጉዳዮም በቲ ጉጅለ ንከይምርመር ብምእጋድ ባዕሎም ንክርእይዎ ኣፍሊጦም። ርኢቶ እቶም ፕረዚደንት ግና፡ ካብ ዝተፈላለዩ ኩርንዓት ተቓውሞ ንክውሕዝን፡ ሰልፍታት ተቓውሞ ኣብ ጎደናታት እታ ሃገር ንኽካየድን ኣገዲዱ። ሰልፈኛታት፡ ኣንፃር ግዕዝይና ሰብ-መዚ እታ ሃገር ብምቅዋም ድማ፡ እቶም ፕረዚደንት ካብ መዝነቶም ንክወርዱ ሓቲቶም። 'ኣዛብእ ቀትሪ'- ፀዊዕኻ ፅልኢ?
